Framfærsla þeirra sem synjað er um dvalarleyfi hér á landi verður felld niður þrjátíu dögum eftir endanlega niðurstöðu stjórnvalda samkvæmt frumvarpi um útlendingalög.
Frumvarp um útlendingalög er nú í samráðsgátt stjórnvalda. Upphaflega stóð til að frestur til að skila inn umsögn rynni út á morgun, viku eftir að frumvarpið var sent í samráðsgáttina, en sá frestur hefur verið framlengdur um viku til viðbótar. Rauði krossinn vinnur að umsögn um frumvarpið og fór fram á að fresturinn yrði framlengdur.
Segir Atli Viðar Thorstensen sviðsstjóri alþjóðasviðs Rauða krossins. Hann segir erfitt að segja hvort uppskipting málaflokksins sé kostur eða galli.
Ýmsar breytingar eru lagðar til í frumvarpinu, meðal annars að eftir að endanleg niðurstaða stjórnvalda um að synja viðkomandi um dvalarleyfi hér á landi liggi fyrir, skuli að 30 dögum liðnum fella niður framfærslustyrk sem viðkomandi naut á meðan umsókn um dvalarleyfi var til meðferðar. Segir meðal annars að það þyki skjóta skökku við að útlendingur sem fengið hefur endanlega synjun á umsókn um vernd, en neiti að hlíta ákvörðun stjórnvalda og með athöfnum eða athafnaleysi komi í veg fyrir að ákvörðunin kom til framkvæmda njóti áfram fyrrgreindra réttinda. Þá eru lagðar til auknar heimildir vegna læknisskoðana og heilbrigðisupplýsinga svo eitthvað sé nefnt.
